Jovanović spillede to år i Medicinar Šabac, før hun skiftede til den montenegrinske storklub Budućnost i 2006. Efter fem år i klubben, med seks seriemesterskaber og seks cupguld, flyttede hun til Rumænien og Vâlceaklubben Oltchim. Jovanović tog to seriemesterskaber med Oltchim, før hun i 2013 skrev kontrakt med den russiske klub Astrakhanotsjka. Der blev hun kun i én sæson, før hun skiftede til den franske hovedstadsklub Issy Paris Hand.